Diit 121
Luäk Kuɔth ɛ thuɔ̱k
(Dit Dee-bid mi la kiɛt kɛ ɛ nɛy tin la wäkä Jɛ-ru-tha-lɛm mi wäkɛ ti̱em runä la̱t thi̱n)
1
Ɣän cua̱ wi̱cdä kap nhial
guiɛcä wi̱c pa̱a̱m,
ku luäkdä lɛ ben nikä?
2
Luäkdä bëë kä Kuoth Nhial,
min ci Nhial kɛnɛ piny cak.
3
Jɛn /cɛ ji̱ bi jak kä tɛth,
ɛn ram in tiit ji̱
/cɛ bi niɛɛn.
4
Jɛn ram in tiit I-thɛ-rɛl,
jɛn /cɛ bi dɔ̱ɔ̱l
kä /cɛ bɛ niɛɛn.
5
Kä Kuoth Nhial ɛ gääŋdu,
kä jɛn ɛ ti̱eep mi gaŋ ji̱.
6
/Ci cäŋ ji̱ bi näk kɛ cäŋdäär,
kä /ci pay ji̱ bi näk
kɛ wäär.
7
Bi Kuoth Nhial ji̱ gaŋ
kä jiäk diaal,
jɛn bɛ tëkdu tit.
8
Bi Kuoth Nhial wädu
kɛnɛ lunydu jɔk gaŋ,
ɛn täämɛ amäni cäŋ kɛl.
